Διερεύνηση της επίδρασης των επιληπτόμορφων εκφορτίσεων στη γνωστική λειτουργία ασθενούς με επιληψία, με τη χρήση νευροφυσιολογικών και νευροψυχολογικών δεικτών
Creators: name: Καλαϊτζή, Ελένη-Φιλαρέτη Σπυρίδωνα
Publisher: name: Aristotle University of Thessaloniki
Year: 2019
Subjects: Επιληπτόμορφες εκφορτίσεις
Γνωστική λειτουργία
Νευροφυσιολογικοί και νευροψυχολογικοί δείκτες
Epileptiform discharges
Cognitive function
Neurophysiological and neuropsychological indexes

description: Η επιληψία αποτελεί μια από τις πιο σοβαρές χρόνιες νευρολογικές διαταραχές με επιπολασμό πάνω από 1% του γενικού πληθυσμού και χαρακτηρίζεται από την προδιάθεση του εγκεφάλου να εκδηλώνει επιληπτικές κρίσεις. Τα άτομα με επιληψία παρουσιάζουν γνωστικά ελλείμματα σε πολλές γνωστικές λειτουργίες. Επίσης, έχει παρατηρηθεί το φαινόμενο της παροδικής γνωστικής έκπτωσης, το οποίο οφείλεται στην παροδική διακοπή της λειτουργίας της επιληπτογόνου περιοχής, κατά την εκδήλωση μεσοκριτικών επιληπτόμορφων εκφορτίσεων και έχει παρατηρηθεί στα ηλεκτροεγκεφαλογραφήματα και στα βιντεοεγκεφαλογραφήματα ασθενών με επιληψία. Η εκτίμηση ασθενών με νευροφυσιολογικούς δείκτες, δηλαδή με γνωσιακά προκλητά δυναμικά και με νευροψυχολογικές δοκιμασίες, δύναται να καταδείξει την επίδραση των επιληπτόμορφων στοιχείων στη γνωστική λειτουργία των ασθενών. Σκοπός της παρούσας έρευνας ήταν η διερεύνηση της επίδρασης των μεσοκριτικών επιληπτόμορφων εκφορτίσεων στη γνωστική λειτουργία ασθενούς με επιληψία μέσω νευροψυχολογικών δοκιμασιών και νευροφυσιολογικών δεικτών, καθώς και η σύγκριση των νευροφυσιολογικών δεικτών της ασθενούς, με μια ομάδα υγιών πριν και μετά την αφαίρεση των επιληπτόμορφων στοιχείων, ώστε να φανεί το μέγεθος της επίδρασης τους. Το δείγμα της έρευνας ήταν μία ασθενής 18 ετών στην οποία πραγματοποιήθηκε βίντεο-ηλεκτροεγκεφαλογράφημα (videoEEG) με ταυτόχρονη χορήγηση νευροψυχολογικών δοκιμασιών, καθώς και ακουστικά γνωσιακά προκλητά δυναμικά (auditory event related potentials) με τη δοκιμασία διαχωρισμού «oddball paradigm». Τα αποτελέσματα της παρούσας έρευνας όσον αφορά τους νευροφυσιολογικούς δείκτες, κατέδειξαν την επίδραση των επιληπτόμορφων εκφορτίσεων στη γνωστική λειτουργία της ασθενούς, τόσο σε σύγκριση με μια ομάδα υγιών εθελοντών, όσο και σε σύγκριση με τη δική της γνωστική λειτουργία πριν και μετά την αφαίρεση των επιληπτόμορφων εκφορτίσεων. Όσον αφορά τις νευροψυχολογικές δοκιμασίες, παρά το γεγονός ότι δε βρέθηκε επίδραση των επιληπτόμορφων εκφορτίσεων στην επίδοση της ασθενούς, οι ποιοτικές παρατηρήσεις παρουσίασαν μεγάλο ενδιαφέρον, καθώς συνάδουν με το φαινόμενο της παροδικής γνωστικής έκπτωσης και αποτελούν ένα έναυσμα για τη διεξοδικότερη μελέτη του θέματος με προοπτικές για μελλοντικές έρευνες.
description: Epilepsy is one of the most serious chronic neurological disorders with prevalence upper than 1% of the general population and it is characterized by the predisposition of the brain to manifest epileptic seizures. People with epilepsy have cognitive deficits at a lot of cognitive functions. Moreover, transient cognitive impairment is a phenomenon that has been observed, due to the transient interruption of the epileptic area that happens when the interictal epileptiform discharges (IED) emerge and it has been observed at electroencephalograms (EEG) and video-electroencephalograms (video-EEG) of the patients with epilepsy. The patients’ evaluation with neurophysiological indexes, which means cognitive event related potentials (ERPs), and neuropsychological tests can indicate the effect of the epileptiform discharges on the cognitive function of the patients. The aim of this study was the investigation of the effect of the interictal epileptiform discharges on the cognitive function of a patient with epilepsy with the use of neurophysiological and neuropsychological indexes, as well as the comparison of the patient’s neurophysiological indexes with a group of healthy volunteers before and after the subtraction of epileptiform discharges, in order that the size of the effect can be seemed. The sample of the study was a 18 year old patient at which a video-EEG examination with simultaneous neuropsychological assessment, as well as auditory event related potentials were conducted using the «oddball paradigm» method. The results of the current study, regarding the neurophysiological indexes, indicated the effect of the epileptiform discharges on cognitive function of the patient, in comparison both with the group of healthy volunteers and her own cognitive function before and after the subtraction of the epileptiform discharges. As far as the neuropsychological tests are concerned, despite the fact that no effect of epileptiform discharges on patient’s performance was found, the qualitative observations were of a great interest, as they are accorded with the phenomenon of transient cognitive impairment and they are a trigger for a more in-depth study of this issue with perspectives for future studies.